นทท.แห่เที่ยว “ภูเก็ต” ช่วงปีใหม่พุ่ง 2 แสนคน ดันเม็ดเงินสะพัด 6 พันล้าน
“ททท.สำนักงานภูเก็ต” คาดช่วงเทศกาลปีใหม่ 66 เม็ดเงินสะพัด 6.68 พันล้านบาท หลังนักท่องเที่ยวแห่เดินทางเข้าจังหวัดภูเก็ตราว 208,750 คน/ครั้ง ช่วงวันที่ 30 ธ.ค.65 - 2 ม.ค.66 ที่ผ่านมา
“ททท. ภูเก็ต” คาดเม็ดเงินสะพัดช่วงปีใหม่ 6 พันล้าน รับนักท่องเที่ยวเข้าจังหวัดพุ่ง 2 แสนคน
3 ม.ค. 2566

นางสาวนันทาศิริ รณศิริ ผู้อำนวยการการท่องเที่ยวแห่งประเทศไทย หรือ ททท. สำนักงานภูเก็ต เปิดเผยถึงภาพรวมการท่องเที่ยวของจังหวัดภูเก็ต ในช่วงวันหยุดยาวเทศกาลปีใหม่ 66 ระหว่างวันที่ 30 ธ.ค.65 – 2 ม.ค.66 ว่าในช่วงเวลาดังกล่าวมีอัตราการเข้าพักเฉลี่ยอยู่ที่ประมาณร้อยละ 77 คืน พักเฉลี่ย 3.06 คืน และมีจำนวนผู้เยี่ยมเยือนอยู่ที่ 208,750 คน/ครั้ง
อย่างไรก็ตาม มีการรายงานเที่ยวบินของท่าอากาศยานภูเก็ต ในส่วนของจำนวนเที่ยวบินขาเข้าและจำนวนผู้โดยสารขาเข้า ระหว่างวันที่ 30 ธ.ค.65 – 2 ม.ค.66 มีจำนวนเที่ยวบินระหว่างประเทศรวม 200 เที่ยวบิน หรือ 50 เที่ยวบิน/วัน ผู้โดยสารขาเข้ารวมอยู่ที่ 43,075 คน หรือ 10,769 คน/วัน รวม 38 สายการบิน ขณะที่จำนวนเที่ยวบินภายในประเทศ มี 247 เที่ยวบิน หรือ 61 เที่ยวบิน/วัน ผู้โดยสารขาเข้ารวมอยู่ที่ 36,047 คน หรือ 9,012 คน/วัน รวม 6 สายการบิน
นอกจากนี้ สายการบิน Cathay Pacific (คาเธ่ย์ แปซิฟิค) และสายการบิน BH Air (บี.เอช.แอร์) ซึ่งเป็นเที่ยวบินปฐมฤกษ์ได้นำนักท่องเที่ยวชาวต่างชาติกว่า 300 คน เดินทางมายังจังหวัดภูเก็ต ในช่วงเทศกาลส่งท้ายปีเก่าต้อนรับปีใหม่ ซึ่งการท่องเที่ยวแห่งประเทศไทย ทั้งนี้ สำนักงานภูเก็ต คาดว่า ในช่วงวันหยุดยาวเทศกาลปีใหม่ 66 จะมีเม็ดเงินสะพัด หรือรายได้เฉลี่ยอยู่ที่ 6,686.16 ล้านบาท